CELEX: 62011TB0607(01)
Language: mt
Date: 2013-03-07 00:00:00
Title: Kawża T-607/11: Digriet tal-Qorti Ġenerali tas- 7 ta’ Marzu 2013 — Henkel u Henkel France vs Il-Kummissjoni ( “Rikors għal annullament — Talba tal-Awtorità tal-kompetizzjoni Franċiża sabiex tinkiseb it-trazmissjoni ta’ ċerti dokumenti li jagħmlu parti mill-fajl tal-Kummissjoni dwar proċedura fil-qasam tal-kompetizzjoni fir-rigward tas-suq Ewropew tal-produtturi ta’ deterġenti domestiċi — Użu fil-kuntest ta’ proċedura nazzjonali dwar is-settur tal-prodotti għall-ħasil fi Franza — Tmiem tal-interess ġuridiku — Ma hemmx lok li tingħata deċiżjoni — Inammissibbiltà” )

4.5.2013   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 129/20
            
         Digriet tal-Qorti Ġenerali tas-7 ta’ Marzu 2013 — Henkel u Henkel France vs Il-Kummissjoni
   (Kawża T-607/11) (1)
   
   (Rikors għal annullament - Talba tal-Awtorità tal-kompetizzjoni Franċiża sabiex tinkiseb it-trazmissjoni ta’ ċerti dokumenti li jagħmlu parti mill-fajl tal-Kummissjoni dwar proċedura fil-qasam tal-kompetizzjoni fir-rigward tas-suq Ewropew tal-produtturi ta’ deterġenti domestiċi - Użu fil-kuntest ta’ proċedura nazzjonali dwar is-settur tal-prodotti għall-ħasil fi Franza - Tmiem tal-interess ġuridiku - Ma hemmx lok li tingħata deċiżjoni - Inammissibbiltà)
   2013/C 129/40
   Lingwa tal-kawża: l-Ingliż
   
      Partijiet
   
   
      Rikorrenti: Henkel AG & Co. KGaA (Düsseldorf, il-Ġermanja) u Henkel France (Boulogne-Billancourt, Franza) (rappreżentanti: R. Polley, T. Kuhn, F. Brunet u É. Paroche, avukati)
   
      Konvenuta: Il-Kummissjoni Ewropea (rappreżentanti: N. Khan u P. J. Van Nuffel, aġenti)
   
      Parti intervenjenti insostenn tar-rikorrenti:Ir-Renju tad-Danimarka (rappreżentant: C.Vang, aġent)
   
      Suġġett
   
   Minn naħa, talba għall-annullament tad-deċiżjoni li allegatament tinsab f’ittra tal-Kummissjoni tat-30 ta’ Settembru 2011 (Każ COMP/39.579 — Deterġenti domestiċi u Każ 09/0007 F) li permezz tagħha din tiċħad it-talba tal-Awtorità tal-Kompetizzjoni (Franza) li jiġulha ttrasferiti, fil-kuntest tal-Każ 09/0007 F dwar is-settur Franċiż tad-deterġenti, diversi dokumenti prodotti fil-Każ COMP/39.597 u, min-naħa l-oħra, talba sabiex il-Qorti Ġenerali tordna lill-Kummissjoni tawtorizza lir-rikorrenti jinvokaw id-dokumenti inkwistjoni fil-proċedura quddiem l-Awtorità tal-kompetizzjoni u tieħu kwalunkwe miżura xierqa oħra.
   
      Dispożittiv
   
   
               (1)
            
            
               Ma għadx hemm lok li tingħata deċiżjoni fuq l-ewwel kap ta’ talbiet tar-rikors, intiżi għall-annullament tad-deċiżjoni tal-Kummissjoni Ewropea li allegatament tinsab fl-ittra tagħha tat-30 ta’ Settembru 2011, mibgħuta lill-Awtorità tal-kompetizzjoni Franċiża.
            
         
               (2)
            
            
               Il-kumplament tar-rikors huwa miċħud.
            
         
               (3)
            
            
               Ma għadx hemm lok li tingħata deċiżjoni dwar it-talba ta’ intervent ta’ Unilever PLC u Unilever NV.
            
         
               (4)
            
            
               Ir-rikorrenti, Henkel AG & Co. KGaA u Henkel France, għandhom ibatu l-ispejjeż tagħhom kif ukoll dawk sostnuti mill-Kummissjoni, inkluż dawk relatati mal-proċedura għal miżuri provviżorji fil-Kawża T-607/11 R. Ir-Renju tad-Danimarka għandu jbati l-ispejjeż tiegħu.
            
         
      (1)  ĠU C 25, 28.01.2012.